Περιεχόμενα

# Microsoft Office

Καθορίζει τις ρυθμίσεις εισαγωγής και εξαγωγής Microsoft Office και άλλων εγγράφων.

Για να έχετε πρόσβαση σε αυτήν τη λειτουργία...

Επιλέξτε LibreOffice - ΠροτιμήσειςΕργαλεία - Επιλογές - Φόρτωση/Αποθήκευση - Microsoft Office.

## Ενσωματωμένα αντικείμενα

Η ενότητα Ενσωματωμένα αντικείμενα καθορίζει πώς εισάγονται και εξάγονται αντικείμενα Microsoft Office ή άλλα αντικείμενα.

Αυτές οι ρυθμίσεις είναι έγκυρες όταν δεν υπάρχει διακομιστής Microsoft ή άλλος διακομιστής OLE (παραδείγματος χάρη, σε UNIX), ή όταν δεν υπάρχει διακομιστής LibreOffice OLE έτοιμος για επεξεργασία αντικειμένων OLE.

Αν ο εξυπηρετητής OLE είναι ενεργός για τα ενσωματωμένο αντικείμενο, τότε θα χρησιμοποιηθεί ο εξυπηρετητής OLE για τον χειρισμό του αντικειμένου.

Αν ο εξυπηρετητής OLE δεν είναι ενεργός για τα ενσωματωμένα αντικείμενα MathType , τότε τα ενσωματωμένα αντικείμενα MathType θα μετατραπούν σε αντικείμενα LibreOffice Math. Για αυτή την μετατροπή τα ενσωματωμένα αντικείμενα MathType δεν πρέπει να υπερβαίνουν τις οδηγίες MathType 3.1.

## Οι στήλες [L] και [S] (φόρτωση και αποθήκευση)

Το πλαίσιο ελέγχου [L] και [S] (φόρτωση και αποθήκευση) εμφανίζει τις καταχωρίσεις για το ζεύγος αντικειμένων OLE που μπορεί να μετατραπεί κατά τη φόρτωση σε LibreOffice [L] και/ή όταν αποθηκεύεται σε μορφή Microsoft [S].

Σημειώστε το πλαίσιο στη στήλη [L] (φόρτωση) μπροστά από την καταχώριση εάν αντικείμενο Microsoft ή άλλο αντικείμενο OLE πρόκειται να μετατραπεί στο καθορισμένο αντικείμενο LibreOffice OLE, όταν φορτώνεται έγγραφο Microsoft ή άλλο στο LibreOffice.

Επιλέξτε το πεδίο στη στήλη [S] μπροστά από την καταχώρηση αν ένα αντικείμενο LibreOffice OLE πρόκειται να μετατραπεί στο καθορισμένο αντικείμενο Microsoft OLE, κατά την αποθήκευση ενός εγγράφου σε μορφή αρχείου Microsoft.

## Επισήμανση χαρακτήρα

Το Microsoft Office έχει δύο γνωρίσματα χαρακτήρων παρόμοια με την επισήμανση χαρκτήρων του LibreOffice. Χρησιμοποιήστε αυτό το στοιχείο ελέγχου για να ελέγξετε το γνώρισμα, επισήμανση, ή σκίαση, που το LibreOffice πρέπει να χρησιμοποιήσει κατά την εξαγωγή επισήμανσης χαρακτήρα του LibreOffice σε μορφές αρχείου του Microsoft Office.

Η Επισήμανση εξάγει την πλησιέστερη συμφωνία μεταξύ χρώματος επισήμανσης του LibreOffice και ενός από τα 16 χρώματα επισήμανσης, χρησιμοποιώντας το γνώρισμα χαρακτήρα του Office που διευκολύνει τους χρήστες του Office να επεξεργαστούν με το εργαλείο επισήμανσης σε εφαρμογές του Office. Αυτή είναι η προεπιλεγμένη ρύθμιση στο LibreOffice 5.0 έως 6.4.

Η σκίαση εξάγει όλα τα RGB χρώματα στο άλλο γνώρισμα χαρακτήρα του Office. Αυτό διατηρεί την πιστότητα χρώματος μεταξύ εγγράφων του LibreOffice και του Microsoft Office, αλλά οι χρήστες του Office πρέπει να επεξεργαστούν αυτό το γνώρισμα χαρακτήρα με ένα εργαλείο που δεν χρησιμοποιείται συχνά ή δεν βρίσκεται εύκολα σε εφαρμογές Office. Αυτή είναι η προεπιλεγμένη ρύθμιση από το LibreOffice 7.0.

Το φίλτρο "συμβατότητας" στο παράθυρο διαλόγου Χρώμα επισήμανσης χαρακτήρων παρέχει τα χρώματα επισήμανσης του Microsoft Office. Χρησιμοποιήστε αυτά τα χρώματα και επιλέξτε Εξαγωγή ως: Επισήμανση εάν θέλετε και πιστότητα χρώματος και ευκολία επεξεργασίας για τους χρήστες του Office.

## Κλείδωμα αρχείων

Σημειώστε αυτό το πλαίσιο ελέγχου για να δημιουργήσετε ένα κλειδωμένο αρχείο Microsoft Office επιπρόσθετα του δικού του κλειδώματος του αρχείου LibreOffice. Το κλείδωμα αρχείων σηματοδοτεί στις εφαρμογές ότι ένας πόρος ή αρχείο δεν πρέπει να χρησιμοποιηθεί μέχρι να απελευθερωθεί το κλείδωμα.

Το LibreOffice μπορεί να διαβάσει κλειδωμένα αρχεία που δημιουργήθηκαν από το Microsoft Office.